༧སྐྱབས་རྗེ་ཟོང་རིན་པོ་ཆེ་ཡིིས་བླ་བྲང་འགྲམ་དུ་རྒྱལ་ཆེན་རྡོ་རྗེ་ཤུགས་ལྡན་གྱི་བསྟེན་ཁང་དམིགས་བསལ་གྱི་བཞེངས་ཡོད།དེའི་ནང་མཆོད་ཤོམ་དང་བཞུགས་ཁྲི་ཡོད།བཞུགས་ཁྲི་འདི་ཆོས་སྐྱོང་སྐུ་ཕེབས་སྐབས་སྐུ་རྟེན་ལགས་བཞུགས་ས་ཡིན་པས་ཟླ་རེ་ནང་ཐེངས་གཉིས་ཆོས་སྐྱོང་སྐུ་གསོལ་ཞུས་ཀྱིན་རེད།སྦ་གསང་མེད་པའི་ཐོག་ནས་ཡང་ཞུས་ཀྱིན་རེད་གསང་བའི་ཐོག་ནས་ཡང་ཞུས་ཀྱིན་རེད།དེར་༧སྐྱབས་རྗེ་ཟོང་རིན་པོ་ཆེའི་འགྲམ་དུ་༧ཁྲི་བྱང་རྡོ་རྗེ་འཆང་ནས་སྦྱོང་བརྡར་སྤྲོད་པའི་སྐུ་རྟེན་ལགས་ཞུས་ཀྱིན་ཡོད་རེད།སྐུ་རྟེན་ཁོང་ལ་ཆོས་སྐྱོང་རྡོ་རྗེ་ཤུགས་ལྡན་ཞི་བ་དང་དྲག་པོ་གཉིས་ཀའི་སྐུ་གསོལ་ཞུས་ཐུབ།དེ་མ་ཟད་ཁོང་ལ་ཆོས་སྐྱོང་བསེ་ཁྲབ།ཁ་ཆེ་དམར་པོ་དང་གཞན་ཆོས་སྐྱོང་སྲུང་མ་རྣམས་ཀྱི་སྐུ་གསོལ་ཡང་ཞུས་ཐུབ།དེའི་སྐབས་༧སྐྱབས་རྗེ་ཟོང་རིན་པོ་ཆེ།༧སྐྱབས་རྗེ་ཁྲི་བྱང་རིན་པོ་ཆེ།༧སྐྱབས་རྗེ་ཛེ་སྨད་རིན་པོ་ཆེ།བླ་ཏི་རིན་པོ་ཆེ།མཁན་ཟུར་བྱམས་པ་ཡེ་ཤེས་རིན་པོ་ཆེ་དང་བཅས་ཁོང་རྣམ་པ་ཚང་མས་ཆོས་སྐྱོང་སྐུ་གསོལ་ཞུས་སྐབས་ཆོས་སྐྱོང་སྐུ་མདུན་ལ་བཀའ་འདྲི་ཞུས་ཀྱིན་ཡོད་རེད།ལོ་གསར་སྐབས་ལ་དམིགས་བསལ་གྱི་ཆོས་སྐྱོང་སྐུ་གསོལ་ཞུས་པ་དེ་འདྲ་གནང་གྱིན་ཡོད་རེད།